# Sigurnosne napomene za klamerice

- Uvijek pretpostavite da alat sadrži pričvršćivače. Neoprezno rukovanje pribijačem može dovesti do neočekivanog izbacivanja pričvršćivača i osobnih ozljeda.

- Ne usmjeravajte alat prema sebi ni prema drugima u svojoj blizini. Ako dođe do neočekivane aktivacije, dolazi do izbacivanja pričvršćivača, što može prouzročiti ozljede.

- Nemojte pokretati alat sve dok nije čvrsto postavljen uz izradak. Ako alat nije u kontaktu s izratkom, pričvršćivač se može odbiti od zadane mete.

- Iskopčajte alat iz napajanja ako dođe do zaglavljivanja pričvršćivača u alatu. Dok uklanjate zaglavljeni pričvršćivač pribijač se može nehotične aktivirati ako je priključen na napajanje.

- Budite oprezni prilikom uklanjanja zaglavljenog pričvršćivača. Mehanizam može biti sabijen i može doći do prinudnog izbacivanja pričvršćivača prilikom pokušaja uklanjanja zaglavljivanja.

- Nemojte upotrebljavati ovaj pribijač za pričvršćivanje električnih kabela. Nije namijenjen za instalaciju električnih kabela i može oštetiti izolaciju električnih kabela i tako prouzročiti strujni udar ili požar.

- Odspojite pribijač iz izvora napajanja kad umećete i vadite pričvršćivače, dok obavljate podešavanja ili izmjenjujete pribor. Pribijač se može nehotično aktivirati ako je priključen u izvor napajanja, što može uzrokovati osobne ozljede.

- Budite oprezni prilikom rukovanja pričvršćivačima, posebice kad ih umećete i vadite. Pričvršćivači imaju oštre vrhove koji mogu prouzročiti osobne ozljede.

- Držite prste podalje od okidača dok ne upotrebljavate pribijač, kao i kad mijenjate položaj njegove primjene. Ako se naglo i neočekivano aktivira, izbacit će pričvršćivač, što može uzrokovati osobne ozljede.

- Pribijač držite isključivo za izolirane prihvatne površine ako izvodite radove kod kojih bi pričvršćivač mogao zahvatiti skriveno ožičenje. Ako pričvršćivač dođe u doticaj sa žicama pod naponom i metalni će dijelovi električnog uređaja biti pod naponom, što može dovesti do električnog udara rukovatelja.

- Čvrsto držite pribijač tijekom rada. Nekontrolirani povratni zakret pribijača može uzrokovati nehotičnu aktivaciju, što može uzrokovati osobne ozljede.

- Držite sve dijelove tijela, primjerice ruke, noge i sl., podaje os mjera izbacivanja čavla alata. Pričvršćivač može probiti radni dio i predmet iza njega, što može uzrokovati osobne ozljede.

- Prilikom upotrebe pribijača sve dijelove tijela, primjerice ruke, noge i sl., držite podalje od područja na kojem se pričvršćivač pribijaj na radni dio. Pričvršćivač može skrenuti i izaći iz radnog dijela, što može uzrokovati osobne ozljede.

- Koristite prikladne detektore kako biste pronašli skrivene opskrbne vodove ili za‌tra‌žite pomoć lokalnog distributera. Kontakt s električnim vodovima može dovesti do požara i električnog udara. Oštećenje plinske cijevi može dovesti do eksplozije. Probijanje vodovodne cijevi uzrokuje materijalne štete.

- U slučaju oštećenja i nestručne uporabe aku-ba‌terije mogu se pojaviti pare. Aku-baterija može izgorjeti ili eksplodirati. Dovedite svježi zrak i u slučaju potrebe zatražite liječničku pomoć. Pare mogu nadražiti dišne puteve.

- Ne mijenjajte i ne otvarajte aku-bateriju. Postoji opasnost od kratkog spoja.

- Oštrim predmetima kao što su npr. čavli, odvijači ili djelovanjem vanjske sile aku-baterija se može oštetiti. Može doći do unutrašnjeg kratkog spoja i aku-baterija može izgorjeti, razviti dim, eksplodirati ili se pregrijati.

- Aku-bateriju koristite samo u proizvodima proizvođača. Samo na ovaj način je aku-baterija zaštićena od opasnog preopterećenja.

| Zaštitite aku-bateriju od vrućine, npr. također od stalnog sunčevog zračenja, vatre, prljavštine, vode i vlage. Postoji opasnost od eksplozije i kratkog spoja.