# Varnostna opozorila za spenjalnike

- Vedno predvidevajte, da so v orodju sponke. Nepremišljeno ravnanje s spenjalnikom lahko pripelje do nepričakovane sprožitve sponk in posledično poškodb.

- Orodja ne obračajte proti sebi ali drugim. Nepričakovana aktivacija sproži sponko in povzroči poškodbe.

- Orodje vklopite le, če je trdno nameščeno ob obdelovanec. Če orodje ni v stiku z obdelovancem, se lahko sponka odbije od obdelovanca.

- Če se sponka zatakne v orodju, orodje izključite z napajanja. Pri odstranjevanju zataknjene sponke se lahko spenjalnik nehote aktivira, če je orodje priključeno na električno omrežje.

- Zataknjeno sponko previdno odstranite. Mehanizem je lahko pod tlakom, zato se lahko sponka med odstranjevanjem sproži.

- Tega spenjalnika ne uporabljajte za pritrjevanje električnih kablov. Spenjalnik ni namenjen za nameščanje električnih kablov in lahko poškoduje izolacijo električnih kablov, zaradi česar lahko nastane nevarnost električnega udara ali požara.

- Pred vlaganjem ali odstranjevanjem sponk, prilagajanjem orodja ali menjavo pribora spenjalnik odklopite z vira napajanja. Če ostane priklopljen na vir napajanja, se spenjalnik lahko nenamerno sproži in povzroči telesne poškodbe.

- Pri delu s sponkami, zlasti njihovim vlaganjem ali odstranjevanjem, bodite previdni. Konice sponk so ostre in lahko povzročijo telesne poškodbe.

- Če spenjalnika ne uporabljate ali se prestavljate v drug delovni položaj, se s prstom ne dotikajte sprožilca. Če nenamerno pritisnete sprožilec, se sproži sponka, kar lahko povzroči telesne poškodbe.

- Ko izvajate postopek, pri katerem lahko pride do stika vijačnika s skrito žico, spenjalnik držite za izolirane ročaje. Ob stiku sponke z žico pod napetostjo se lahko električna napetost prenese na kovinske dele spenjalnika, uporabnik pa lahko ob tem doživi električni udar.

- Med uporabo spenjalnik trdno držite. Zaradi povratnega udarca se lahko spenjalnik nenamerno sproži in povzroči telesne poškodbe.

- Z deli telesa, kot so roke in noge itd., ne segajte v linijo, v kateri se sproži orodje. Sponka lahko prebije obdelovanec in celo predmet za njim ter povzroči telesne poškodbe.

- Med uporabo spenjalnika z deli telesa, kot so roke in noge itd., ne segajte v območje, v katerem zabijate sponke v obdelovanec. Sponka se lahko odbije ali prebije obdelovanec in povzroči telesne poškodbe.

- Za iskanje skritih oskrbovalnih vodov uporabljajte ustrezne iskalne naprave ali se o tem pozanimajte pri lokalnem podjetju za oskrbo z vodo, elektriko ali plinom. Stik z električnim vodom lahko povzroči požar ali električni udar. Poškodbe na plinovodu so lahko vzrok za eksplozijo, vdor v vodovodno omrežje pa ima za posledico materialno škodo.

- Če je akumulatorska baterija poškodovana ali če jo nepravilno uporabljate, lahko iz nje uhajajo pare. Akumulatorska baterija se lahko vname ali eksplodira. Poskrbite za dovod svežega zraka in se v primeru težav obrnite na zdravnika. Pare lahko povzročijo draženje dihalnih poti.

- Akumulatorske baterije ne spreminjajte in ne odpirajte. Obstaja nevarnost kratkega stika.

- Koničasti predmeti, kot so na primer žeblji ali izvijači, in zunanji vplivi lahko poškodujejo akumulatorsko baterijo. Pojavi se lahko kratek stik, zaradi katerega lahko akumulatorska baterija zgori, se osmodi, pregreje ali eksplodira.

- Uporabljajte akumulatorsko baterijo samo v proizvajalčevih izdelkih. Le tako je akumulatorska baterija zaščitena pred nevarno preobremenitvijo.

| Akumulatorsko baterijo zaščitite pred vročino, npr. tudi pred neposredno sončno svetlobo, ognjem, umazanijo, vodo in vlago. Obstaja nevarnost eksplozije in kratkega stika.