# Tööjuhised

Vältige tühilaske, et vähendada löögimatriitsi kulumist.
Pingutusvedru koormuse vähendamiseks seadke löögijõud pärast töö lõpetamist löögijõu eelvaliku seaderattaga (7) väikesele väärtusele.

Suruge klambrilööja nina (1) vastu detaili ettevaatlikult. Liigne surve võib pehmet materjali (nt männipuitu) kahjustada.

## Kinnikiilunud kinnitusvahendite vabastamine

- Enne kõigi tööde tegemist elektrilisel tööriistal eemaldage elektrilisest tööriistast aku.

- Täitke magasin õigeaegselt. Liiga lühike riba võib põhjustada kinnikiilumist.

Mõni kinnitusvahend võib lasukanalisse kinni kiiluda. Kui seda peaks juhtuma sageli, võtke ühendust Boschi volitatud klienditeenindusega.

- Asetage elektriline tööriist lamedale pinnale.
- Vajutage magasini vabastajat (13) ja tõmmake samal ajal magasin (12) tahapoole välja.
- Eemaldage kinnikiilunud kinnitusvahend. Vajaduse korral kasutage tange.
- Lükake magasin (12) tagasi, kuni see fikseerub.

Kui kinnitusvahendit ei ole võimalik sel viisil eemaldada, tuleb lasukanal avada (vt jooniseid E1–E2):

- Vabastage päästik .
- Võtke aku elektrilisest tööriistast välja.
- Tühjendage magasin (12).
- Eemaldage kaitsekübar (18).
- Vabastage lasukanali (3) avamiseks/sulgemiseks kruvid sisekuuskantvõtme (22) abil ja võtke lasukanali (2) kate ära, selleks nihutage ja tõstke seda, nii et lasukanalit on võimalik avada.
- Eemaldage kinnikiilunud kinnitusvahend. Vajaduse korral kasutage tange.
- Sulgege lasukanal, selleks pange lasukanali (2) kate peale ja lükake täielikult elektrilise tööriista korpuse piirikuni.
- Keerake kruvid lasukanali (3) avamiseks/sulgemiseks sisekuuskantvõtme (22) abil kinni.
- Paigaldage kaitsekübar (18) uuesti.
- Täitke magasin (12) uuesti.

## Kaitsekübara vahetamine (vt joonist C)

Juhis: ilma kaitsekübarata (18) töötamine pole lubatud.

Võite asendada kaitsekübara (18) traadijuhikukübaraga (19).

- Vabastage päästik (5).
- Lülitage elektriline tööriist välja ja eemaldage aku (10).
- Tõmmake kaitsekübar (18) klambrilööja ninast (1) välja.
- Kinnitage traadijuhikukübar (19) klambrilööja ninale (1).
  Elektrilise tööriista saab nüüd jälle kasutusele võtta.

Juhis: klambrilöömine traadijuhikukübaraga (vt joonist D).