# Bezpečnostné upozornenia pre spinkovačky

- Vždy predpokladajte, že náradie obsahuje spinky. Neopatrná manipulácia so spinkovačkou môže spôsobiť nečakané vystrelenie spiniek a zranenie osôb.

- Nesmerujte náradie na seba alebo iné osoby. Pri nečakanom spustení sa spinka vystrelí a môže spôsobiť zranenie.

- Nespúšťajte náradie, dokým nie je pevne pritlačené na obrobku. Ak náradie nie je v dostatočnom kontakte s obrobkom, spinky sa môžu odkloniť od cieľa.

- Ak dôjde k zablokovaniu spinky v náradí, odpojte náradie od napájania. Pri odstraňovaní zablokovanej spinky by sa napájané náradie mohlo náhodne aktivovať.

- Pri odstraňovaní zablokovanej spinky postupujte opatrne. Mechanizmus môže byť pod tlakom a spinka môže pri odstraňovaní zablokovania vystreliť.

- Nepoužívajte túto spinkovačku na upevňovanie elektrických káblov. Nie je určená na inštalácie elektrických káblov a môže poškodiť ich izoláciu, a tým spôsobiť úraz elektrickým prúdom alebo nebezpečenstvo požiaru.

- Pri vkladaní a vyberaní spiniek, nastavovaní náradia a výmene príslušenstva odpojte spinkovačku od elektrického napájania. Spinkovačka sa môže náhodne aktivovať, ak je pripojená k zdroju napájania, čo môže spôsobiť zranenie osôb.

- Pri manipulácii so spinkami postupujte opatrne, a to najmä pri vkladaní a vyberaní spiniek. Spinky majú ostré špice, ktoré môžu spôsobiť zranenie osôb.

- Pri manipulácii s touto spinkovačkou a pri jej presúvaní na iné miesto držte prst mimo spúšte. Náhodné stlačenie vystrelí spinku, ktorá môže spôsobiť zranenie osôb.

- Ak vykonávate prácu, kde sa môže spinka dostať do kontaktu so skrytou elektroinštaláciou, držte spinkovačku za izolované uchopovacie plochy. Spinka pri kontakte s fázovým vodičom môže prepojiť odizolované kovové časti náradia s fázovým vodičom a používateľ môže byť zasiahnutý elektrickým prúdom.

- Pri používaní spinkovačku držte pevne uchopenú. Nekontrolovaná reakcia spinkovačky môže vyvolať nečakanú aktiváciu, ktorá môže spôsobiť zranenie osôb.

- Udržiavajte všetky časti tela, napr. ruky, nohy atď., mimo smeru vystreľovania spiniek z náradia. Spinka môže vniknúť do obrobku, ako aj do predmetov za ním, čo môže spôsobiť zranenie osôb.

- Pri používaní spinkovačky držte všetky časti tela, napr. ruky, nohy atď., mimo miesta, kde spinka vniká do obrobku. Spinka by sa mohla vychýliť a vyjsť z obrobku, čo môže spôsobiť zranenie osôb.

- Používajte vhodné prístroje na vyhľadávanie skrytých elektrickým vedení a potrubí alebo sa obráťte na miestne energetické podniky. Kontakt s elektrickým vodičom pod napätím môže spôsobiť požiar alebo mať za následok zásah elektrickým prú‌dom. Poškodenie plynového potrubia môže mať za následok explóziu. Preniknutie do vodovodného potrubia spô‌sobí vecnú škodu.

- Po poškodení akumulátora alebo v prípade neodborného používania môžu z akumulátora vystupovať škodlivé výpary. Akumulátor môže horieť alebo vybuchnúť. Zabezpečte prívod čerstvého vzduchu a v prípade ťažkostí vyhľadajte lekára. Tieto výpary môžu podráždiť dýchacie cesty.

- Akumulátor neupravujte ani ho neotvárajte. Hrozí nebezpečenstvo skratu.

- Špicatými predmetmi, ako napr. klince alebo skrutkovače alebo pôsobením vonkajšej sily môže dôjsť k poškodeniu akumulátora. Vo vnútri môže dôjsť ku skratu a akumulátor môže začať horieť, môže z neho unikať dym, môže vybuchnúť alebo sa prehriať.

- Akumulátor používajte iba vo výrobkoch výrobcu. Len tak bude akumulátor chránený pred nebezpečným preťažením.

| Chráňte akumulátor pred teplom, napr. aj pred trvalým slnečným žiarením, pred ohňom, špinou, vodou a vlhkosťou. Hrozí nebezpečenstvo výbuchu a skratu.