# Upute za rad

Izbjegavajte hice u prazno kako bi se spriječilo trošenje udarnog žiga.
Nakon završetka rada namjestite udarnu silu na kotačiću za odabir udarne sile (7) na manju vrijednost kako bi se rasteretila zatezna opruga.

Oprezno stavite vrh pribijača (1). Meki izradci (npr. crnogorično drvo) mogli bi se oštetiti od prevelikog pritiska.

## Odvajanje zaglavljenja

- Prije svih radova na električnom alatu izvadite aku-bateriju iz električnog alata.

- Pravovremeno napunite spremnik. Prekratak uložak može biti uzrok zaglavljivanja.

Pojedinačna sredstva za pričvršćivanje mogu se zaglaviti u kanalu za izbacivanje. Ako se to češće događa, kontaktirajte ovlašteni Bosch servis.

- Položite električni alat na ravnu površinu.
- Pritisnite deblokadu spremnika (13) i pritom izvucite spremnik (12) prema natrag.
- Uklonite zaglavljeno sredstvo za pričvršćivanje. Po potrebi koristite kliješta.
- Gurnite spremnik (12) natrag da se uglavi.

Ako ne možete ukloniti sredstvo za pričvršćivanja na ovaj način, onda trebate otvoriti kanal za izbacivanje (vidjeti slike E1–E2):

- Otpustite okidač .
- Izvadite aku-bateriju iz električnog alata.
- Ispraznite spremnik (12).
- Skinite zaštitnu kapu (18).
- Otpustite vijke za otvaranje/zatvaranje kanala za izbacivanje (3) pomoću šesterokutnog ključa (22) i skinite poklopac kanala za izbacivanje (2) na način da ga pomaknete i podignete tako da se kanal za izbacivanje može otvoriti.
- Uklonite zaglavljeno sredstvo za pričvršćivanje. Po potrebi koristite kliješta.
- Zatvorite kanal za izbacivanje tako da stavite poklopac kanala za izbacivanje (2) i do kraja gurnite do graničnika do kućišta električnog alata.
- Pritegnite vijke za otvaranje/zatvaranje kanala za izbacivanje (3) pomoću šesterokutnog ključa (22).
- Ponovno montirajte zaštitnu kapu (18).
- Ponovno napunite spremnik (12).

## Zamjena zaštitne kape (vidjeti sliku C)

Napomena: Rad bez zaštitne kape (18) nije dozvoljen.

Zaštitnu kapu (18) možete zamijeniti kapom za vođenje žice (19).

- Otpustite okidač (5).
- Isključite električni alat i izvadite aku-bateriju (10).
- Skinite zaštitnu kapu (18) s vrha pribijača (1).
- Pričvrstite kapu za vođenje žice (19) na vrh pribijača (1).
  Električni alat se može ponovno pustiti u rad.

Napomena: Pribijanje s kapom za vođenje žice (vidjeti sliku D).