# Opfyldning af magasin (se billede A1–A3)

- Brug kun originalt Bosch-tilbehør. Præcisionsdelene på hæftemaskinen som f.eks. magasin, støder og skudkanal er afstemt efter klammer og søm fra Bosch. Andre fabrikanter benytter andre stålkvaliteter og dimensioner.

I skueglasset på efterfyldningsvisningen (23) kan du se, om der stadig er klammer eller søm i magasinet.

- Læg el-værktøjet på en flad overflade.
- Tryk på magasinoplåsningen (13), og træk i den forbindelse magasinet (12) bagud og ud.
- Ilæg klammerækker (20) eller sømrækker (21).
  Bemærk: Vær ved ilægning af søm og klammer opmærksom på de forskellige ilægningspositioner (se billederne A2–A3). Søm lægges i magasinet ind mod den nederste kant (se billede A2). Klammer lægges i magasinet ind mod den øverste kant (se billede A3). Skub sømmene eller klammerne helt frem i magasinet, når de er lagt i. Vær opmærksom på markeringen.
- Skub magasinet (12) tilbage, indtil det går i indgreb.

- Brug ikke vold, når magasinet åbnes, fyldes og lukkes.