# Darba norādījumi

Lai mazinātu triecienstieņa nolietošanos, nedarbiniet instrumentu tukšgaitā.
Pēc darbu pabeigšanas ar pirkstratu triecienspēka iestatīšanai (7) iestatiet triecienspēku uz zemāko vērtību, lai atslogotu spriegotājatsperes.

Uzmanīgi uzlieciet triecienizvadu (1). Mīkstus apstrādājamos priekšmetus (piemēram, priedes koksne) var bojāt ar spēcīgu spiedienu.

## Nosprostojumu likvidēšana

- Pirms jebkuras darbības, kas saistīta ar elektroinstrumenta apkalpošanu, izņemiet akumulatoru no šī instrumenta.

- Piepildiet magazīnu savlaicīgi. Iesprūdušu skavu iemesls var būt pārāk īsa skavu josla.

Atsevišķi stiprinājuma elementi var iesprūst iedzīšanas kanālā. Ja tā bieži gadās, sazinieties ar pilnvarotu Bosch klientu apkalpošanas dienestu.

- Novietojiet elektroinstrumentu uz līdzenas virsmas.
- Spiežot magazīnas fiksatoru (13), izvelciet magazīnu (12) uz aizmuguri.
- Izņemiet iesprūdušo stiprināšanas elementu. Ja nepieciešams, izmantojiet knaibles.
- Iebīdiet magazīnu (12) tā, lai tā nofiksējas.

Ja stiprināšanas elementu nevar izņemt šādā veidā, ir jāatver iedzīšanas kanāls (skatīt attēlus E1–E2):

- Atlaidiet palaidēju .
- Izņemiet akumulatoru no elektroinstrumenta.
- Iztukšojiet magazīnu (12).
- Noņemiet aizsargpārsegu (18).
- Atskrūvējiet skrūves iedzīšanas kanāla (3) atvēršanai/aizvēršanai ar sešstūra stieņatslēgu (22) un noņemiet iedzīšanas kanāla (2) pārsegu, pabīdot un paceļot to, lai būtu iespējams atvērt iedzīšanas kanālu.
- Izņemiet iesprūdušo stiprināšanas elementu. Ja nepieciešams, izmantojiet knaibles.
- Aizveriet iedzīšanas kanālu, uzliekot iedzīšanas kanāla (2) pārsegu un bīdot to līdz galam elektroinstrumenta korpusa virzienā.
- Cieši pievelciet skrūves iedzīšanas kanāla (3) atvēršanai/aizvēršanai ar sešstūra stieņatslēgu (22).
- Samontējiet atpakaļ aizsargpārsegu (18).
- Atkal uzpildiet magazīnu (12).

## Aizsargpārsega nomaiņa (skatīt attēlu C)

Norāde: instrumenta ekspluatācija bez aizsargpārsega (18) ir aizliegta.

Aizsargpārsegu (18) var nomainīt ar stieples vadotnes pārsegu (19).

- Atlaidiet palaidēju (5).
- Izslēdziet elektroinstrumentu un izņemiet akumulatoru (10).
- Novelciet aizsargpārsegu (18) no triecienizvada (1).
- Nostipriniet stieples vadotnes pārsegu (19) uz triecienizvada (1).
  Tagad ir iespējams turpināt darbu ar elektroinstrumentu.

Norāde: skavošana ar stieples vadotnes pārsegu (skatīt attēlu D).