# Instrucţiuni de lucru

Evită tragerile în gol pentru a limita uzura poansonului percutor.
După încheierea lucrărilor, reglează forţa de percuţie la rozeta de reglare pentru preselectarea forţei de percuţie (7) la o valoare mai mică, pentru a detensiona arcul de tensionare.

Poziţionează cu atenţie ciocul capsatorului (1). Piesele de lucru moi (de exemplu, cele din lemn de pin) se pot deteriora în cazul în care ciocul capsatorului este apăsat prea tare pe suprafaţa lor.

## Eliminarea blocajelor

- Înainte de efectuarea oricăror lucrări la scula electrică, scoate acumulatorul din scula electrică.

- Alimentează cu regularitate magazia. Cauza blocajului poate fi o bandă prea scurtă.

Elementele de fixare individuale pot să se blocheze în canalul de ejectare. Dacă acest lucru se întâmplă frecvent, contactează un centru de service Bosch autorizat.

- Aşază scula electrică pe o suprafaţă plană.
- Apasă dispozitivul de deblocare a magaziei (13) şi extrage magazia (12) trăgând-o spre înapoi.
- Îndepărtează elementul de fixare blocat. Dacă este necesar, foloseşte un cleşte.
- Împinge spre înapoi magazia (12), până când se fixează.

Dacă elementul de fixare nu poate fi îndepărtat în acest mod, trebuie să fie deschis canalul de ejectare (consultă imaginile E1–E2):

- Eliberează declanşatorul .
- Scoate acumulatorul din scula electrică.
- Goleşte magazia (12).
- Scoate capacul de protecţie (18).
- Desfiletează şuruburile pentru deschiderea/închiderea canalului de ejectare (3) cu ajutorul cheii cu profil hexagonal interior (22) şi scoate capacul canalului de ejectare (2) deplasându-l şi ridicându-l, astfel încât canalul de ejectare să poată fi deschis.
- Îndepărtează elementul de fixare blocat. Dacă este necesar, foloseşte un cleşte.
- Închide canalul de ejectare, montând capacul canalului de ejectare (2) şi împingându-l complet până la opritorul de pe carcasa sculei electrice.
- Strânge ferm şuruburile pentru deschiderea/închiderea canalului de ejectare (3) cu ajutorul cheii cu profil hexagonal interior (22).
- Montează la loc capacul de protecţie (18).
- Alimentează din nou magazia (12).

## Înlocuirea capacului de protecţie (consultă imaginea C)

Observaţie: Lucrul fără capacul de protecţie (18) nu este permis.

Capacul de protecţie (18) poate fi înlocuit cu un capac de ghidare a sârmei (19).

- Eliberează declanşatorul (5).
- Opreşte scula electrică şi scoate acumulatorul (10).
- Scoate capacul de protecţie (18) de pe ciocul capsatorului (1).
- Fixează capacul de ghidare a sârmei (19) pe ciocul capsatorului (1).
  Scula electrică poate fi acum repusă în funcţiune.

Observaţie: Capsarea cu capacul de ghidare a sârmei (consultă imaginea D).