# Hakasnaulaimien turvallisuusohjeet

- Lähde aina olettamuksesta, että työkalussa on nauloja. Naulaimen varomaton käyttö voi aiheuttaa naulojen tahattoman laukaisun ja tapaturmia.

- Älä kohdista työkalua itseäsi tai sivullisia kohti. Tahaton liipaisimen painallus laukaisee naulan ja voi johtaa tapaturmaan.

- Älä laukaise työkalua ennen kuin se on tukevasti työkappaletta vasten. Jos työkalu ei kosketa työkappaletta, naula voi eksyä kohteesta.

- Irrota työkalu virtalähteestä, jos naula jumittuu työkaluun. Kun irrotat jumittuneen naulan, naulain voi laueta tahattomasti, jos se on kytketty virtalähteeseen.

- Noudata varovaisuutta irrottaessasi jumittuneen naulan. Mekanismi voi olla jännittyneessä tilassa ja laukaista naulan suurella nopeudella yrittäessäsi avata jumittuman.

- Älä käytä tätä naulainta sähköjohtojen kiinnittämiseen. Sitä ei ole tarkoitettu sähköjohtojen asennukseen, koska se saattaa vaurioittaa sähköjohtojen eristeitä. Tällöin syntyy sähköiskun ja tulipalon vaara.

- Irrota hakasnaulain virtalähteestä, kun täytät tai tyhjennät sinkilälippaan, teet säätöjä tai vaihdat tarvikkeita. Hakasaulain voi laueta vahingossa, jos se liitetään virtalähteeseen, mikä voi johtaa henkilövahinkoon.

- Käsittele sinkilöitä varovaisesti, etenkin täyttäessäsi tai tyhjentäessäsi lipasta. Terävät sinkilät voivat aiheuttaa henkilövahinkoja.

- Pidä sormet poissa liipasimesta, kun et käytä tätä hakasnaulainta ja kun siirryt naulauskohdasta toiseen. Odottamaton laukaisu ampuu sinkilän, mikä voi johtaa henkilövahinkoon.

- Pidä hakasnaulaimesta kiinni sen eristetyistä kahvapinnoista, kun teet sellaisia töitä, joissa sinkilä voi koskettaa piilossa olevia sähköjohtoja. Jos sinkilä koskettaa virrallista sähköjohtoa, tämä voi tehdä hakasnaulaimen suojaamattomat metalliosat virrallisiksi ja aiheuttaa sähköiskun laitteen käyttäjälle.

- Pidä hakasnaulain tukevassa otteessa käytön aikana. Hakasnaulaimen hallitsematon takaisku saattaa johtaa tahattomaan laukaisuun, mikä voi aiheuttaa henkilövahingon.

- Pidä kaikki kehon osat, kuten kädet ja jalat jne., poissa työkalun naulaussuunnasta. Sinkilä voi tunkeutua työkappaleen läpi sekä kaikkiin sen takana oleviin esineisiin, mikä voi aiheuttaa henkilövahinkoja.

- Kun käytät hakasnaulainta, pidä kaikki kehon osat, kuten kädet ja jalat jne., poissa siltä työkappaleen alueelta, johon kiinnität sinkilöitä. Sinkilä voi taipua ja kimmahtaa irti työkappaleesta, mikä voi johtaa henkilövahinkoon.

- Käytä sopivia etsintälaitteita piilossa olevien syöttöjohtojen paikallistamiseksi, tai käänny paikallisen jakeluyhtiön puoleen. Kosketus sähköjohtoon saattaa johtaa tulipaloon ja sähköiskuun. Kaasuputken vahingoittaminen saattaa johtaa räjähdykseen. Vesijohtoputken puhkaisu aiheuttaa aineellisia vahinkoja.

- Akusta saattaa purkautua höyryä, jos akku vioittuu tai jos akkua käytetään epäasianmukaisesti. Akku saattaa syttyä palamaan tai räjähtää. Järjestä tehokas ilmanvaihto ja käänny lääkärin puoleen, jos havaitset ärsytystä. Höyry voi ärsyttää hengitysteitä.

- Älä avaa akkua äläkä tee siihen mitään muutoksia. Oikosulkuvaara.

- Terävät esineet (esimerkiksi naulat ja ruuvitaltat) tai kuoreen kohdistuvat iskut saattavat vaurioittaa akkua. Tämä voi johtaa akun oikosulkuun, tulipaloon, savuamiseen, räjähtämiseen tai ylikuumenemiseen.

- Käytä akkua vain sen valmistajan tuotteissa. Vain tällä tavalla saat estettyä akun vaarallisen ylikuormituksen.

| Suojaa akkua kuumuudelta, esimerkiksi pitkäaikaiselta auringonpaisteelta, tulelta, lialta, vedeltä ja kosteudelta. Räjähdys- ja oikosulkuvaara.