# Plnenie zásobníka (pozri obrázky A1−A3)

- Používajte iba originálne príslušenstvo Bosch. Presné diely sponkovačky, ako zásobník, šmýkadlo a vystreľovací kanálik, sú prispôsobené na sponky a klince Bosch. Iní výrobcovia používajú inú kvalitu ocele a iné rozmery.

V náhľadovom okienku indikácie naplnenia zásobníka (23) vidíte, či sa v zásobníku ešte nachádzajú sponky alebo klince.

- Položte elektrické náradie na rovnú plochu.
- Stlačte uvoľnenie zásobníka (13) a súčasne vytiahnite zásobník (12) smerom dozadu.
- Založte pás so sponkami (20) alebo pás s klincami (21).
  Upozornenie: Pri vkladaní klincov alebo sponiek dávajte pozor na rôzne vkladacie polohy (pozri obrázky A2–A3). Klince sa prikladajú v zásobníku k spodnej hrane (pozri obrázok A2). Sponky sa prikladajú v zásobníku k hornej hrane (pozri obrázok A3). Klince alebo sponky po založení posuňte v zásobníku úplne dopredu. Riaďte sa označením.
- Zasúvajte zásobník (12) naspäť, kým sa nezaistí.

- Pri otváraní, plnení a uzavieraní zásobníka nepoužívajte neprimeranú silu.