# Sigurnosne napomene za heftalicu

- Uvek pretpostavite da alat sadrži pričvršćivače. Nesavesno rukovanje heftalicom može dovesti do neočekivanog otpuštanja pričvršćivača i do telesnih povreda.

- Ne usmeravajte alat prema sebi ili bilo kome drugom u blizini. Neočekivano aktiviranje će otpustiti pričvršćivač i dovesti do povrede.

- Ne aktivirajte alat ukoliko nije postavljen čvrsto na predmet obrade. Ako alat nije u kontaktu sa predmetom obrade, pričvršćivač se može odbiti od vaše mete.

- Isključite alat sa izvora napajanja kada se pričvršćivač zaglavi u alatu. Dok uklanjate zaglavljeni pričvršćivač, heftalica se može slučajno aktivirati ukoliko je uključena.

- Budite pažljivi prilikom uklanjanja zaglavljenog pričvršćivača. Mehanizam može biti pod pritiskom i pričvršćivač može biti prisilno otpušten dok pokušavate da ga odglavite.

- Ne koristite ovu heftalicu za pričvršćivanje električnih kablova. Ona nije namenjena za električnu instalaciju i može oštetiti izolaciju električnih kablova i time izazvati električni udar ili rizik od požara.

- Isključite heftalicu sa izvora napajanja prilikom postavljanja i vađenja spajalica, vršenja podešavanja ili zamene pribora. Heftalica može slučajno da se aktivira ako je povezana na izvor napajanja, što može dovesti do telesne povrede.

- Budite pažljivi prilikom rukovanja spajalicama, posebno prilikom postavljanja i vađenja. Spajalice imaju oštre vrhove koje mogu dovesti do lične povrede.

- Držite prste dalje od okidača kada ne rukujete ovom heftalicom i prilikom pomeranja sa jednom radnog položaja na drugi. Neočekivano okidanje će izbaciti spajalicu, što može da dovede do telesne povrede.

- Heftalicu držite za izolovane prihvatne površine prilikom izvođenja operacije gde spajalica može doći u kontakt sa skrivenim žicama. Spajalica u kontaktu sa provodnom žicom može dovesti do toga da izloženi metalni delovi heftalice postanu provodni i tako izložiti rukovaoca strujnom udaru.

- Tokom rada, heftalicu čvrsto držite. Nekontrolisani trzaj heftalice može da dovede do slučajnog aktiviranja, što može da uzrokuje telesnu povredu.

- Sve delove tela, kao što su noge i ruke itd., držite dalje od smera otpuštanja spajalice sa alata. Spajalica može da prodre kroz predmet obrade kao i kroz bilo koji predmet iza njega, što može da dovede do telesne povrede.

- Prilikom korišćenja heftalice, sve delove tela, kao što su ruke i noge itd., držite dalje od oblasti u kojoj se spajalice zakucavaju u predmet obrade. Spajalica može da se odbije i izađe iz predmeta obrade, što može da dovede do telesne povrede.

- Koristite odgovarajuće aparate za detekciju, da biste pronašli skrivene vodove snabde‌vanja, ili pozovite lokalnog distributera električne energije. Kontakt sa električnim vodovima može da dovede do požara i strujnog udara. Oštećenja gaso‌voda mogu da dovedu do eksplozije. Prodiranje u cevovod sa vodom može da uzrokuje materijalnu štetu.

- Kod oštećenja i nestručne upotrebe akumulatora može doći do isparavanja. Akumulator može da izgori ili da eksplodira. Uzmite svež vazduh i potražite lekara ako dođe do tegoba. Para može nadražiti disajne puteve.

- Nemojte menjati i otvarati akumulator. Postoji opasnost od kratkog spoja.

- Baterija može da se ošteti oštrim predmetima, kao npr. ekserima ili odvijačima zavrtnjeva ili usled dejstva neke spoljne sile. Može da dođe do internog kratkog spoja i akumulatorska baterija može da izgori, dimi, eksplodira ili da se pregreje.

- Akumulator koristite samo u proizvodima proizvođača. Samo tako se akumulator štiti od opasnog preopterećenja.

| Zaštitite akumulator od izvora toplote, npr. i od trajnog sunčevog zračenja, vatre, prljavštine, vode i vlage. Postoji opasnost od eksplozije i kratkog spoja.