# Sikkerhedsanvisninger for hæftemaskine

- Gå altid ud fra, at værktøjet indeholder befæstelseselementer. Skødesløs håndtering af hæftepistolen kan føre til uventet udskydning af befæstelseselementer og personskade.

- Ret ikke værktøjet mod dig selv eller andre personer i nærheden. En uventet udløsning fører til udskydning af befæstelseselementet, hvilket kan forårsage kvæstelser.

- Betjen ikke værktøjet, før det er anbragt sikkert mod arbejdsemnet. Hvis værktøjet ikke har kontakt med arbejdsemnet, kan befæstelseselementet prelle af mod målet.

- Afbryd værktøjet fra strømkilden, hvis befæstelseselementet sidder fast i værktøjet. Hvis værktøjet er tilsluttet, kan det aktiveres ved et uheld, mens man fjerner befæstelseselementet.

- Vær forsigtig ved fjernelse af et fastsiddende befæstelseselement. Mekanismen kan være under tryk, og befæstelseselementet kan blive skudt ud, mens du forsøger at afhjælpe en blokering.

- Brug ikke denne hæftepistol til fastgørelse af elektriske ledninger. Den er ikke beregnet til elektriske ledningsinstallationer og kan beskadige isoleringen på elektriske ledninger, hvilket kan medføre elektrisk stød og brand.

- Afbryd hæftepistolen fra strømforsyningen under fyldning og udtagning af hæfteklammer, justering eller tilbehørsskift. Hæftepistolen kan blive aktiveret ved en fejl, hvis den er sluttet til strømforsyningen, hvilket kan resultere i personskade.

- Vær forsigtig, når du håndterer hæfteklammer, især under fyldning og udtagning. Hæfteklammerne er spidse og kan forårsage personskade.

- Hold fingrene væk fra aftrækkeren, når du ikke betjener denne hæftepistol, og når du skifter fra én betjeningsposition til en anden. Utilsigtet aktivering af aftrækkeren affyrer en hæfteklamme, som kan forårsage personskade.

- Hold fast om hæftepistolens isolerede gribeflader, når du udfører arbejde, hvor hæfteklammen kan komme i kontakt med skjulte kabler. Hvis en hæfteklamme kommer i kontakt med en "strømførende" ledning, kan blottede metaldele på sømpistolen blive "strømførende", hvorved brugeren risikerer at blive udsat for elektrisk stød.

- Hold godt fast om hæftepistolen under brug. Hvis hæftepistolen springer uventet tilbage, kan den blive aktiveret igen og forårsage personskade.

- Hold alle kropsdele som f.eks. hænder og ben væk fra værktøjets affyringsretning. Hæfteklammen kan trænge gennem arbejdsemnet og ind i enhver bagvedliggende genstand og forårsage personskade.

- Når du bruger hæftepistolen, skal du holde alle kropsdele som hænder og ben væk fra det område, hvor hæfteklammen rammer ind i arbejdsemnet. Hæfteklammen kan blive afbøjet og slået tilbage fra arbejdsemnet med eventuel personskade til følge.

- Anvend egnede søgeinstrumenter til at finde frem til skjulte forsyningsledninger, eller kontakt det lokale forsyningsselskab. Kontakt med elektriske ledninger kan føre til brand og elektrisk stød. Beskadigelse af en gasledning kan føre til eksplosion. Beskadigelse af en vandledning kan føre til materiel skade.

- Beskadiges akkuen, eller bruges den forkert, kan der sive dampe ud. Akkuen kan antændes eller eksplodere. Tilfør frisk luft, og søg læge, hvis du føler dig utilpas. Dampene kan irritere luftvejene.

- Akkuen må ikke ændres eller åbnes. Fare for kortslutning.

- Akkuen kan blive beskadiget af spidse genstande som f.eks. søm eller skruetrækkere eller ydre kraftpåvirkning. Der kan opstå indvendig kortslutning, så akkuen kan antændes, ryge, eksplodere eller overophedes.

- Brug kun akkuen i produkter fra producenten. Kun på denne måde beskyttes batteriet mod farlig overbelastning.

| Beskyt akkuen mod varme (f.eks. også mod varige solstråler, brand, snavs, vand og fugtighed). Der er risiko for eksplosion og kortslutning.