# Navodila za delo

Izogibajte se praznih strelov, ki pospešijo obrabo prebijala.
Po koncu dela nastavite moč udarca na nastavitvenem kolescu (7) na nizko vrednost, da sprostite napenjalno vzmet.

Previdno namestite sprednji del spenjalnika (1). Mehke obdelovance (npr. borov les) lahko s premočnim pritiskanjem poškodujete.

## Sprostitev zataknjenega predmeta

- Pred začetkom kakršnih koli del na električnem orodju iz njega odstranite akumulatorsko baterijo.

- V vlagalnik pravočasno vstavite nove sponke. Prekratek trak je lahko vzrok za zataknjen predmet.

Posamezni pritrdilni elementi se lahko zataknejo v izstreljevalnem kanalu. Če do tega prihaja pogosto, se obrnite na pooblaščenega Boschevega serviserja.

- Električno orodje postavite na ravno površino.
- Pritisnite na gumb za sprostitev vlagalnika (13) in obenem izvlecite vlagalnik (12).
- Odstranite zataknjen pritrdilni element. Po potrebi za to uporabite klešče.
- Vlagalnik (12) potisnite nazaj, da se zaskoči.

Če pritrdilnega elementa ni mogoče odstraniti na ta način, je treba odpreti izstreljevalni kanal (glejte slike E1–E2):

- Sprostite sprožilec .
- Akumulatorsko baterijo odstranite iz električnega orodja.
- Izpraznite vlagalnik (12).
- Odstranite zaščitni pokrovček (18).
- S šestrobim ključem (22) odvijte vijaka za odpiranje/zapiranje izstreljevalnega kanala (3) in odstranite pokrov izstreljevalnega kanala (2), in sicer tako, da ga potisnete in dvignete, da se izstreljevalni kanal odpre.
- Odstranite zataknjen pritrdilni element. Po potrebi za to uporabite klešče.
- Izstreljevalni kanal zaprete tako, da pokrov izstreljevalnega kanala (2) namestite in potisnete proti ohišju električnega orodja do prislona.
- S šestrobim ključem (22) privijte vijaka za odpiranje/zapiranje izstreljevalnega kanala (3).
- Znova namestite zaščitni pokrovček (18).
- Vlagalnik (12) znova napolnite.

## Zamenjava zaščitnega pokrovčka (glejte sliko C)

Opomba: delo brez zaščitnega pokrovčka (18) ni dovoljeno.

Zaščitni pokrovček (18) lahko nadomestite s pokrovčkom za vodenje žice (19).

- Sprostite sprožilec (5).
- Električno orodje izklopite in odstranite akumulatorsko baterijo (10).
- Potegnite zaščitni pokrovček (18) s sprednjega dela spenjalnika (1).
- Pokrovček za vodenje žice (19) pritrdite na sprednji del spenjalnika (1).
  Električno orodje lahko zdaj ponovno zaženete.

Opomba: spenjanje s pokrovčkom za vodenje žice (glejte sliko D).