# Työskentelyohjeita

Vältä tyhjiä laukaisuja, jotta iskutanko ei kulu tarpeettomasti.
Pienennä töiden jälkeen säätöarvoa iskuvoiman säätöpyörällä (7) kiristysjousen kuormituksen keventämiseksi.

Aseta sinkiläpistoolin nokka (1) varovaisesti pintaa vasten. Pehmeät työkappaleet (esim. mäntylaudat) saattavat vahingoittua, jos painat nokan liian voimakkaasti pintaa vasten.

## Jumittumien poistaminen

- Irrota akku ennen kaikkia sähkötyökaluun kohdistuvia töitä.

- Täytä lipas ajoissa. Liian lyhyt sinkilä-/naulanauha voi aiheuttaa kiinnitystarvikkeiden jumittumisen.

Kiinnitystarvikkeita saattaa jumittua iskukanavaan. Jos tällaista tapahtuu usein, ota yhteys valtuutettuun Bosch-huoltopisteeseen.

- Aseta sähkötyökalu tasaiselle alustalle.
- Paina lippaan vapautinta (13) ja vedä lipas (12) takakautta ulos.
- Irrota jumittunut kiinnitystarvike. Käytä tarvittaessa pihtejä apuna.
- Työnnä lipas (12) paikalleen niin, että se lukittuu.

Jos kiinnitystarviketta ei saa poistettua tällä tavalla, iskukanava pitää avata (katso kuvat E1–E2):

- Vapauta liipaisin .
- Ota akku pois sähkötyökalusta.
- Tyhjennä lipas (12).
- Ota suojus (18) pois.
- Löysää iskukanavan avaus-/sulkemisruuvit (3) kuusiokoloavaimella (22) ja avaa iskukanavan suojus (2) samanaikaisella työntö- ja nostoliikkeellä.
- Irrota jumittunut kiinnitystarvike. Käytä tarvittaessa pihtejä apuna.
- Jotta saat suljettua iskukanavan, aseta iskukanavan suojus (2) paikalleen ja työnnä se sähkötyökalun rungon vasteeseen asti.
- Kiristä iskukanavan avaus-/sulkemisruuvit (3) kuusiokoloavaimella (22).
- Asenna suojus (18).
- Täytä lipas (12).

## Suojuksen vaihtaminen (katso kuva C)

Huomautus: työskentely ilman suojusta (18) on kiellettyä.

Voit korvata suojuksen (18) johto-ohjainsuojuksella (19).

- Vapauta liipaisin (5).
- Kytke sähkötyökalu pois päältä ja irrota akku (10).
- Vedä suojus (18) irti sinkiläpistoolin nokasta (1).
- Kiinnitä johto-ohjainsuojus (19) sinkiläpistoolin nokkaan (1).
  Sitten voit ottaa sähkötyökalun uudelleen käyttöön.

Huomautus: nitominen johto-ohjainsuojuksella (katso kuva D).