# Apkabos užpildymas (žr. A1−A3 pav.)

- Naudokite tik originalią Bosch papildomą įrangą. Precizinės segiklio dalys, pvz., apkaba, stūmiklis ir šūvio kanalas, yra pritaikytos Bosch sąsagėlėms ir vinims. Kiti gamintojai naudoja kitokios kokybės plieną ir gamina kitokių matmenų tvirtinimo elementus.

Pripildymo indikatoriaus langelyje (23) matote, ar apkaboje dar yra sąsagėlių ar vinių.

- Elektrinį įrankį padėkite ant lygaus paviršiaus.
- Paspauskite apkabos fiksatorių (13) ir išimkite apkabą (12), traukdami ją atgal.
- Įdėkite sąsagėlių juostelę (20) arba vinių juostelę (21).
  Nuoroda: įdėdami vinis ar sąsagėles atkreipkite dėmesį į skirtingas įdėjimo padėtis (žr. A2–A3 pav.). Vinys dedamos į apkabą prie apatinės briaunos (žr. A2 pav.). Sąsagėlės dedamos į apkabą prie viršutinės briaunos (žr. A3 pav.). Į apkabą įdėtas vinis ar sąsagėles kiek galima pastumkite pirmyn. Atkreipkite dėmesį į žymę.
- Įstumkite atgal apkabą (12), kol ji užsifiksuos.

- Atidarydami, užpildydami ar uždarydami apkabą nenaudokite jėgos.