# Arbejdsvejledning

Undgå tomme skud, da slagstemplet ellers slides hurtigere.
Når du er færdig med arbejdet, skal du indstille slagkraften på indstillingshjulet til forvalg af slagkraft (7) på en lavere værdi, så fjederen aflastes.

Sæt hæftenæsen (1) forsigtigt på. Bløde emner (f.eks. fyrretræ) kan blive beskadiget, hvis de udsættes for alt for meget tryk.

## Løsning af fastklemning

- Tag altid akkuen ud af el-værktøjet, før du udfører arbejde på det.

- Fyld magasinet op i god tid. Årsagen til fastklemningen kan være, at rækken er for kort.

Enkelte fastgørelsesmidler kan klemme sig fast i skudkanalen. Hvis det sker ofte, skal du kontakte en autoriseret Bosch-kundeserviceafdeling.

- Læg el-værktøjet på en flad overflade.
- Tryk på magasinoplåsningen (13), og træk i den forbindelse magasinet (12) bagud og ud.
- Fjern det fastklemte fastgørelsesmiddel. Brug om nødvendigt en tang.
- Skub magasinet (12) tilbage, indtil det går i indgreb.

Hvis fastgørelsesmidlet ikke kan fjernes på denne måde, skal skudkanalen åbnes (se billederne E1–E2):

- Slip udløseren .
- Tag akkuen ud af el-værktøjet.
- Tøm magasinet (12).
- Fjern beskyttelseskappen (18).
- Løsn skruerne til åbning/lukning af skudkanalen (3) ved hjælp af unbrakonøglen (22), og tag afdækningen til skudkanalen (2) af ved at forskyde og løfte den, således at skudkanalen kan åbnes.
- Fjern det fastklemte fastgørelsesmiddel. Brug om nødvendigt en tang.
- Luk skudkanalen ved at sætte afdækningen til skudkanalen (2) på og skubbe den helt hen til anslaget på el-værktøjets hus.
- Fastspænd skruerne til åbning/lukning af skudkanalen (3) ved hjælp af unbrakonøglen (22).
- Monter beskyttelseskappen (18) igen.
- Fyld magasinet (12) op igen.

## Udskiftning af beskyttelseskappe (se billede C)

Bemærk: Det er ikke tilladt at arbejde uden beskyttelseskappe (18).

Du kan udskifte beskyttelseskappen (18) med en trådføringskappe (19).

- Slip udløseren (5).
- Sluk el-værktøjet, og tag akkuen (10) ud.
- Træk beskyttelseskappen (18) af hæftenæsen (1).
- Fastgør trådføringskappen (19) på hæftenæsen (1).
  Nu kan el-værktøjet tages i brug igen.

Bemærk: Hæftning med trådføringskappe (se billede D).