# Sikkerhetsanvisninger for stiftepistoler

- Regn alltid med at verktøyet inneholder festemidler. Uforsiktig håndtering av stiftepistolen kan føre til utilsiktet utløsning av festemidler og personskader.

- Ikke hold verktøyet mot deg selv eller noen andre i nærheten. Utilsiktet utløsning vil skyte ut festemiddelet og føre til personskade.

- Verktøyet skal bare aktiveres når det holdes fast mot arbeidsstykket. Hvis verktøyet ikke er i kontakt med arbeidsstykket, kan festemiddelet avvike fra målet.

- Koble verktøyet fra strømkilden hvis festemiddelet setter seg fast i verktøyet. Under fjerning av et fastklemt festemiddel kan stiftepistolen aktiveres utilsiktet hvis den er koblet til strømmen.

- Vær forsiktig når du fjerner fastklemte festemidler. Mekanismen kan være under press, og festemiddelet kan utløses med stor kraft mens du prøver å frigjøre det.

- Ikke bruk denne stiftepistolen til å feste strømledninger. Den er ikke beregnet for montering av strømkabler og kan skade isolasjonen på strømkabler og på den måten forårsake elektrisk støt eller brannfare.

- Koble stiftepistolen fra strømkilden ved påfylling og tømming av stifter, når du foretar justeringer og når du skifter tilbehør. Stiftepistolen kan aktiveres utilsiktet hvis den er koblet til strømkilden, noe som kan føre til personskader.

- Vær forsiktig når du håndterer stifter, særlig under påfylling og tømming. Stiftene har skarp spiss, og dette kan føre til personskader.

- Hold fingrene unna utløseren når du ikke bruker stiftepistolen og når du flytter den fra en driftsposisjon til en annen. Uventet utløsning vil skyte ut en stift, og dette kan føre til personskader.

- Bruk de isolerte grepsflatene når du holder stiftepistolen under arbeid der verktøyet kan komme borti skjulte ledninger. Hvis en spiker berører en strømførende ledning, kan eksponerte metalldeler på stiftepistolen bli strømførende, noe som kan føre til at brukeren får elektrisk støt.

- Hold godt fast i stiftepistolen under bruk. Ukontrollert tilbakeslag av stiftepistolen kan føre til utilsiktet aktivering, noe som kan forårsake personskader.

- Hold alle kroppsdeler slik som hender og føtter osv. borte fra utløsningsretningen til verktøyet. Stiftepistolen kan trenge gjennom både arbeidsstykket og gjenstander bak dette, noe som kan føre til personskader.

- Når du bruker stiftepistolen, må du holde alle kroppsdeler slik som hender og føtter osv. unna det området der stiftene drives inn i arbeidsstykket. Stiftepistolen kan endre retning og gå ut av arbeidsstykket, noe som kan føre til personskader.

- Bruk egnede detektorer for å finne skjulte strøm‑/gass‑/vannledninger, eller spør hos det lokale forsyningsselskapet. Kontakt med elektriske ledninger kan medføre brann og elektrisk støt. Skader på en gassledning kan føre til eksplosjon. Hull i en vannledning forårsaker materielle skader.

- Det kan slippe ut damp ved skader på og ikke-forskriftsmessig bruk av batteriet. Batteriet kan brenne eller eksplodere. Sørg for forsyning av friskluft, og oppsøk lege hvis du får besvær. Dampene kan irritere åndedrettsorganene.

- Du må ikke endre og ikke åpne batteriet. Det er fare for kortslutning.

- Batteriet kan bli skadet av spisse gjenstander som spikre eller skrutrekkere eller på grunn av ytre påvirkning. Resultat kan bli intern kortslutning, og det kan da komme røyk fra batteriet, eller batteriet kan ta fyr, eksplodere eller bli overopphetet.

- Bruk batteriet bare i produkter fra produsenten. Kun slik beskyttes batteriet mot farlig overbelastning.

| Beskytt batteriet mot varme, f.eks. også mot langvarig sollys og ild, skitt, vann og fuktighet. Det er fare for eksplosjon og kortslutning.