# Pracovné pokyny

Vyhýbajte sa výstrelom naprázdno, aby ste zabránili opotrebovaniu nárazníka.
Po ukončení práce nastavte intenzitu výstrelu na nastavovacom koliesku predvoľby intenzity výstrelu (7) na nízku hodnotu, aby ste uvoľnili napínaciu pružinu.

Sponkovací mechanizmus (1) prikladajte opatrne. Mäkké obrobky (napr. borovicové drevo) sa môžu pri neprimerane silnom pritlačení poškodiť.

## Uvoľnenie zaseknutia

- Pred každou prácou na elektrickom náradí vyberte z neho akumulátor.

- Zásobník naplňte včas. Príliš krátky pás môže byť príčinou zaseknutia.

Jednotlivé upevňovacie prostriedky sa môžu zaseknúť vo vystreľovacom kanáliku. Ak k tomu dochádza častejšie, kontaktujte autorizovaný zákaznícky servis Bosch.

- Položte elektrické náradie na rovnú plochu.
- Stlačte uvoľnenie zásobníka (13) a súčasne vytiahnite zásobník (12) smerom dozadu.
- Odstráňte zaseknutý upevňovací prostriedok. V prípade potreby na to použite kliešte.
- Zasúvajte zásobník (12) naspäť, kým sa nezaistí.

Ak sa upevňovací prostriedok nedá odstrániť týmto spôsobom, je potrebné otvoriť vystreľovací kanálik (pozri obrázky E1–E2):

- Uvoľnite spúšť .
- Vyberte akumulátor z elektrického náradia.
- Vyprázdnite zásobník (12).
- Odoberte ochranný kryt (18).
- Povoľte skrutky na otvorenie/zatvorenie vystreľovacieho kanálika (3) kľúčom s vnútorným šesťhranom (22) a odoberte kryt vystreľovacieho kanálika (2) tak, že ho posuniete a zdvihnete, aby bolo možné vystreľovací kanálik otvoriť.
- Odstráňte zaseknutý upevňovací prostriedok. V prípade potreby na to použite kliešte.
- Zatvorte vystreľovací kanálik tak, že kryt vystreľovacieho kanálika (2) nasadíte a posuniete úplne na doraz k telu elektrického náradia.
- Utiahnite skrutky na otvorenie/zatvorenie vystreľovacieho kanálika (3) kľúčom s vnútorným šesťhranom (22).
- Opäť namontujte ochranný kryt (18).
- Znovu naplňte zásobník (12).

## Výmena ochranného krytu (pozri obrázok C)

Upozornenie: Práca bez ochranného krytu (18) je zakázaná.

Ochranný kryt (18) môžete nahradiť drôtenou vodiacou hlavicou (19).

- Uvoľnite spúšť (5).
- Elektrické náradie vypnite a vyberte akumulátor (10).
- Stiahnite ochranný kryt (18) zo sponkovacieho mechanizmu (1).
- Upevnite drôtenú vodiacu hlavicu (19) na sponkovací mechanizmus (1).
  Elektrické náradie možno teraz opäť používať.

Upozornenie: Sponkovanie s drôtenou vodiacou hlavicou (pozri obrázok D).