# Saugos nuorodos dirbantiems su pistoletais sąsagėlėms kati

- Nepamirškite, kad įrankyje yra tvirtinimo elementų. Neatsargiai naudojant pneumatinį pistoletą, netikėtai gali iššauti tvirtinimo elementas ir sužaloti asmenis.

- Nenukreipkite įrankio į save ir į netoli esančius asmenis. Netikėtai paspaudus gaiduką, gali iššauti tvirtinimo elementas ir sužaloti.

- Įrankį įjunkite tik tada, kai jis įremtas į ruošinį. Jei įrankis neliečia ruošinio, tvirtinimo elementas gali iššauti ne toje vietoje, kur numatyta.

- Jei įrankyje užstringa tvirtinimo elementas, atjunkite įrankį nuo energijos šaltinio. Įrankiui esant prijungtam prie energijos šaltinio, šalinant įstrigusį tvirtinimo elementą, pneumatinis pistoletas gali būti netikėtai įjungtas.

- Būkite atsargūs išimdami įstrigusį tvirtinimo elementą. Mechanizmas gali būti veikiamas slėgio, todėl bandant tvirtinimo elementą atlaisvinti, jis gali staiga išlėkti.

- Šio pneumatinio pistoleto nenaudokite elektros laidams tvirtinti. Jis nėra skirtas elektros laidų instaliacijoms, todėl gali pažeisti elektros laidų izoliaciją, dėl ko gali trenkti elektros smūgis ar kilti gaisras.

- Atjunkite pistoletą sąsagėlėms kalti nuo elektros tinklo, jei pildote sąsagėlių arba jas išimate, atliekate reguliavimo darbus ar keičiate papildomą įrangą. Jei pistoletas sąsagėlėms kalti yra prijungtas prie elektros tinklo, jis gali būti netikėtai suaktyvintas, dėl ko galite susižaloti.

- Būkite atsargūs dirbdami su sąsagėlėmis, ypač jas įdėdami arba išimdami. Sąsagėlių galas yra smailas, todėl galite susižaloti.

- Laikykite pirštus toliau nuo gaiduko, kai nenaudojate pistoleto sąsagėlėms kalti arba kai pereinate iš vienos darbo padėties į kitą. Netikėtai paspaudus gaiduką, iššaus sąsagėlė, dėl ko galite susižaloti.

- Jei atliekate darbus, kurių metu sąsagėlė gali kliudyti paslėptus elektros laidus, pistoletą sąsagėlėms kalti laikykite už izoliuotų rankenų. Sąsagėlei palietus laidą, kuriuo teka elektros srovė, metalinėse pistoleto sąsagėlėms kalti dalyse gali atsirasti įtampa ir trenkti elektros smūgis.

- Dirbdami tvirtai laikykite pistoletą sąsagėlėms kalti. Dėl pistoleto sąsagėlėms kalti atatrankos, jis gali netyčia įsijungti ir sužaloti.

- Visas kūno dalis, pvz., rankas, kojas ir kt., laikykite toliau nuo įrankio kalimo krypties. Sąsagėlės gali prasiskverbti per ruošinį ir per bet kokį po juo esantį daiktą ir sužaloti.

- Kai dirbate su pistoletu sąsagėlėms kalti, visas kūno dalis, pvz., rankas, kojas ir kt., laikykite toliau nuo vietos, kurioje sąsagėlė sminga į ruošinį. Sąsagėlės ruošinyje gali nukrypti ar pasislinkti iš ruošinio ir sužaloti.

- Prieš pradėdami darbą, tinkamais ieškik‌liais patikrinkite, ar po norimais apdirbti paviršiais nėra pravestų elektros laidų, dujų ar vandentiekio vamzdžių; jei abejo‌jate, galite pasikviesti į pagalbą vietinius komu‌nalinių paslaugų teikėjus. Kontaktas su elektros laidais gali sukelti gaisro bei elektros smūgio pavojų. Pažeidus dujotiekio vamzdį, gali įvykti sprogimas. Pažeidus vandentiekio vamzdį galima pridaryti daugybę nuostolių.

- Pažeidus akumuliatorių ar netinkamai jį naudojant, gali išsiveržti garų. Akumuliatorius gali užsidegti arba sprogti. Išvėdinkite patalpą ir, jei nukentėjote, kreipkitės į gydytoją. Šie garai gali sudirginti kvėpavimo takus.

- Neatidarykite akumuliatoriaus ir nedarykite jokių jo pakeitimų. Galimas trumpojo sujungimo pavojus.

- Aštrūs daiktai, pvz., vinys ar atsuktuvai, arba išorinė jėga gali pažeisti akumuliatorių. Dėl to gali įvykti vidinis trumpasis jungimas ir akumuliatorius gali sudegti, pradėti rūkti, sprogti ar perkaisti.

- Akumuliatorių naudokite tik gamintojo gaminiuose. Tik taip apsaugosite akumuliatorių nuo pavojingos per didelės apkrovos.

| Saugokite akumuliatorių nuo karščio, pvz., taip pat ir nuo ilgalaikio saulės spindulių poveikio, ugnies, nešvarumų, vandens ir drėgmės. Iškyla sprogimo ir trumpojo jungimo pavojus.