# Instrucţiuni privind siguranţa pentru capsatoare

- Plecaţi întotdeauna de la premisa să unealta conţine material de capsare. Manevrarea neatentă a capsatorului poate duce la împuşcarea accidentală a materialului de capsare şi poate provoca vătămări corporale.

- Nu îndreptaţi unealta spre dumneavoastră sau spre cei aflaţi în preajmă. Declanşarea involuntară va determina împuşcarea materialului de capsare şi va provoca răniri.

- Nu acţionaţi unealta decât atunci când aceasta se sprijină ferm pe piesa de lucru. Dacă unealta nu se află în contact cu piesa de lucru, materialul de capsare poate fi deviat în altă direcţie, departe de ţinta dumneavoastră.

- Deconectaţi unealta de la reţeaua de curent în cazul în care materialul de capsare dr blochează în aceasta. În momentul scoaterii materialului de capsare blocat, capsatorul se poate activa în mod accidental dacă este conectat la priza de curent.

- Fiţi prudenţi atunci când scoateţi materialul de capsare blocat. Mecanismul poate fi în stare de compresie iar materialul de capsare poate fi împuşcat în mod forţat atunci când se încearcă îndepărtarea blocajului.

- Nu folosiţi capsatorul pentru fixarea cablurilor electrice. Nu este conceput pentru instalarea de cabluri electrice şi poate deteriora izolaţia acestora, ducând astfel la electrocutare sau pericol de incendiu.

- Deconectează capsatorul de la sursa de energie electrică atunci când încarci şi descarci capse, când efectuezi reglaje sau schimbi accesoriile. Capsatorul poate fi activat accidental atunci când este conectat la sursa de energie electrică, ceea ce poate provoca răniri.

- Ai grijă atunci când manipulezi capse, mai ales în timpul încărcării şi descărcării acestora. Capsele au vârfuri ascuţite care pot provoca răniri.

- Ţine degetele la distanţă de declanşator atunci când nu utilizezi capsatorul şi atunci când te deplasezi dintr-o poziţie de operare în alta. Declanşarea neaşteptată va duce la descărcarea unei capse, ceea ce poate duce la răniri.

- Ţine capsatorul de mânerele izolate atunci când execuţi lucrări la care capsa poate intra în contact cu conductoare electrice ascunse. Contactul unei capse cu un conductor aflat „sub tensiune” poate pune sub tensiune componentele metalice ale capsatorului şi provoca electrocutarea operatorului.

- Ţine ferm capsatorul în timpul funcţionării acestuia. Reculul necontrolat al capsatorului poate provoca o activare accidentală, care se poate solda cu răniri.

- Ţine toate membrele corpului, de exemplu, mâinile şi picioarele etc. la distanţă de direcţia de tragere a sculei. Capsa ar putea penetra piesa de prelucrat, precum şi orice obiect din spatele acesteia, ceea ce se poate solda cu răniri.

- Când utilizezi capsatorul, ţine toate membrele corpului, de exemplu, mâinile şi picioarele, etc. la distanţă de zona de fixare a capselor în piesa de prelucrat. Capsa ar putea devia şi ieşi din piesa de prelucrat, ceea ce poate duce la răniri.

- Folosiţi detectoare adecvate pentru a localiza conducte de alimentare ascunse sau adresaţi‑vă în acest scop regiei locale furnizoare de utilităţi. Contactul cu conductorii electrici poate duce la incendiu şi electrocutare. Deteriorarea unei conducte de gaz poate provoca explozii. Străpungerea unei conducte de apă provoacă pagube materiale.

- În cazul deteriorării sau utilizării necorespunzătoare a acumulatorului, se pot degaja vapori. Acumulatorul poate arde sau exploda. Aerisiţi bine încăperea şi solicitaţi asistenţă medicală dacă starea dumneavoastră de sănătate se înrăutăţeşte. Vaporii pot irita căile respiratorii.

- Nu modifica şi nu deschide acumulatorul. Există pericolul de scurtcircuit.

- În urma contactului cu obiecte ascuţite ca de exemplu cuie sau şurubelniţe sau prin acţiunea unor forţe exterioare asupra sa, acumulatorul se poate deteriora. Se poate produce un scurtcircuit intern în urma căruia acumulatorul să se aprindă, să scoată fum, să explodeze sau să se supraîncălzească.

- Utilizează acumulatorul numai la produsele producătorului. Numai astfel acumulatorul va fi protejat împotriva unei suprasolicitări periculoase.

| Feriţi acumulatorul de căldură, de asemenea, de exemplu, de radiaţii solare continue, foc, murdărie, apă şi umezeală. În caz contrar, există pericolul de explozie şi scurtcircuit.