# Biztonsági utasítások tűzőgépekhez

- Mindig induljon ki abból, hogy a szerszámban vannak rögzítőelemek. A tűző- és szegecselőgép gondatlan kezelése egy rögzítőelem akaratlan kilövéséhez és személyi sérülésekhez vezethet.

- Ne irányítsa se önmaga se más közelben tartózkodó személy felé a szerszámot. Egy akaratlan működés esetén egy rögzítőelem kerül kilövésre és ez sérüléshez vezethet.

- Ne hozza működésbe a szerszámot, ha az nincs erőteljesen hozzányomva a munkadarabhoz. Ha a szerszám nincs érintkezésben a munkadarabbal, a rögzítőelem a céltól eltérő helyre juthat.

- Válassza el a szerszámot a feszültségforrástól, ha egy rögzítőelem beékelődött a szerszámba. Egy beékelődött rögzítőelem eltávolítása közben a tűző- és szegecselőgép akaratlan aktiválásra kerülhet, ha be van dugva a dugaszoló aljzatba.

- Egy beékelődött rögzítőelem eltávolításához járjon el óvatosan. A mechanizmus összenyomott állapotban lehet és előfordulhat, hogy a rögzítőelem, amikor a kezelő megpróbálja megszüntetni a beékelődését, nagy erővel kilökődik.

- Ezt a tűző- és szegecselőgépet elektromos kábelek rögzítésére ne használja. A szerszám nincs elektromos kábelek rögzítésére előirányozva és megrongálhatja az elektromos kábelek szigetelését, és így áramütéseket és tüzet okozhat.

- A kapcsok betöltésekor és kivételekor, beállításkor és tartozékcserekor válassza le a tűzőgépet az áramforrásról! A tűzőgép akaratlanul aktiválásra kerülhet, ha csatlakoztatva van az áramforráshoz, ami személyi sérüléshez vezethet.

- Legyen óvatos a kapcsokkal, különösen azok betöltésekor és kivételekor! A kapcsok vége hegyes, ami személyi sérülést okozhat.

- Tartsa távol az ujjait a kapcsolótól, amikor nem működteti a tűzőgépet, és amikor alkalmazási pozíciót vált! Akaratlan működtetés esetén kapcsok kerülnek kilövésre és ez személyi sérüléshez vezethet.

- A tűzőgépet csak a szigetelt markolatfelületeknél fogja, ha olyan műveletet hajt végre, melynek során a kapcsok rejtett vezetékekhez érhetnek. Ha egy kapocs hozzáér egy feszültség alatt álló vezetékhez, a tűzőgép fedetlen fémrészei szintén feszültség alá kerülhetnek, ami áramütéshez vezethet.

- Működés közben tartsa biztosan a tűzőgépet! A tűzőgép ellenőrizetlen visszarúgása akaratlan aktiválást eredményezhet, ami személyi sérüléshez vezethet.

- Minden testrészét, pl. a kezét és a lábát stb. tartsa távol a szerszám kilövési irányától! A tűzőgép átütheti a munkadarabot és bármely tárgyat mögötte, ami személyi sérülést okozhat.

- A tűzőgép használatakor tartson minden testrészt, pl. a kezét és a lábát stb. távol attól a területtől, ahol a kapcsok a munkadarabba mennek. A kapocs elhajolhat és kiléphet a munkadarabból, ami személyi sérülést okozhat.

- A rejtett vezetékek felkutatásához használjon arra alkalmas fémkereső készüléket, vagy kérje ki a helyi energiaellátó vállalat tanácsát. Ha egy elektromos vezetéket a berendezéssel megérint, az tűzhöz és áramütéshez vezethet. Egy gázvezeték megrongálása robbanást ered‌ményezhet. Ha egy vízvezetéket szakít meg, anyagi károk keletkeznek.

- Az akkumulátorok megrongálódása vagy szakszerűtlen kezelése esetén abból gőzök léphetnek ki. Az akkumulátor kigyulladhat vagy felrobbanhat. Azonnal juttasson friss levegőt a helyiségbe, és ha panaszai vannak, keressen fel egy orvost. A gőzök ingerelhetik a légutakat.

- Ne módosítsa és nyissa fel az akkumulátort. Ekkor fennáll a rövidzárlat veszélye.

- Az akkumulátort hegyes tárgyak, például tűk vagy csavarhúzók, vagy külső erőbehatások megrongálhatják. Belső rövidzárlat léphet fel és az akkumulátor kigyulladhat, füstöt bocsáthat ki, felrobbanhat, vagy túlhevülhet.

- Az akkumulátort csak a gyártó termékeiben használja. Az akkumulátort csak így lehet megvédeni a veszélyes túlterheléstől.

| Óvja meg az elektromos kéziszerszámot a forróságtól, például a tartós napsugárzástól, a tűztől, a szennyezésektől, a víztől és a nedvességtől. Robbanásveszély és rövidzárlat veszélye áll fenn.